BUDJET TASHKILOTLARINI MABLAGʻ BILAN TAʼMINLASH TARTIBINI TAKOMILLASHTIRISH TOʻGʻRISIDA
(resolution, 2025-05-22)

Oʻzbekiston Respublikasi Davlat budjeti hisobiga mablagʻ bilan taʼminlanadigan tarmoqlarda iqtisodiy islohotlarni chuqurlashtirish, budjet tashkilotlarini mablagʻ bilan taʼminlash mexanizmini takomillashtirish, budjet mablagʻlaridan samarali va aniq foydalanish maqsadida Vazirlar Mahkamasi qaror qiladi: 3. Yuridik shaxs maqomiga ega boʻlgan budjet tashkilotlarini mablagʻ bilan taʼminlash manbalarini: faoliyat turi boʻyicha tovarlar (ishlar, xizmatlar) ishlab chiqarish va sotishdan; budjet tashkilotlari tomonidan vaqtincha foydalanilmayotgan binolarni va davlatning boshqa mol-mulkini boshqa tashkilotlarga ijaraga berishdan; yuridik va jismoniy shaxslar tomonidan budjet tashkilotlariga homiylik (begʻaraz) yordami berilishidan qoʻshimcha daromadlar olish hisobiga kengaytirish maqsadga muvofiq deb hisoblansin. 4. Mazkur qarorning 3-bandida koʻrsatib oʻtilgan manbalardan qoʻshimcha daromad olayotgan budjet tashkilotlari 2000-yil 1-yanvardan boshlab 2027-yil 1-yanvargacha Davlat budjetiga undiriladigan soliqlar, Respublika yoʻl jamgʻarmasiga yigʻimlar va davlat maqsadli jamgʻarmalariga majburiy ajratmalardan ozod qilinsin, boʻshab qolgan mablagʻlar moddiy-texnika va ijtimoiy bazasini mustahkamlashga, shuningdek, ularning xodimlarini qonun hujjatlarida belgilangan tartibda moddiy ragʻbatlantirishga maqsadli yoʻnaltirilsin. Oʻzbekiston Respublikasi Prezidentining “Sogʻliqni saqlash tizimini isloh qilishni yanada chuqurlashtirish va uni rivojlantirish Davlat dasturini amalga oshirishning asosiy yoʻnalishlari toʻgʻrisida” 2007-yil 19-sentabrdagi PF-3923-son Farmoniga muvofiq tibbiyot muassasalariga berilgan soliq imtiyozlari natijasida boʻshab qoladigan mablagʻlar tibbiyot muassasasini zamonaviy tibbiy asbob-uskunalar bilan jihozlash bilan bir qatorda, tibbiyot maqsadidagi ehtiyot qismlar, sarflash materiallari va boshqa buyumlarni sotib olishga yoʻnaltirilishi mumkin. 7. Oʻzbekiston Respublikasi Moliya vazirligi tegishli vazirliklar va idoralar bilan birgalikda: tijorat banklarida joriy hisobvaraqlar ochgan holda yuridik shaxs maqomi beriladigan budjet tashkilotlari roʻyxatini 1999-yil 1-oktabrgacha belgilasin; budjet tashkilotlari faoliyati turini hisobga olgan holda budjetdan mablagʻ bilan taʼminlash normativlarini 1999-yil 1-noyabrgacha ishlab chiqsin va belgilangan tartibda tasdiqlasin; budjet tashkilotlarini 2000-yil 1-yanvardan boshlab mablagʻ bilan taʼminlashning yangi shartlariga oʻtkazishga tayyorlash boʻyicha zarur tadbirlarni amalga oshirsin. 8. Oʻzbekiston Respublikasi Moliya vazirligi bir oy muddatda: tegishli vazirliklar va idoralar bilan birgalikda — Budjet tashkilotlari tomonidan tovarlar (ishlar, xizmatlar) ishlab chiqarish va sotish tartibini, Budjet tashkilotlari daromadlari va xarajatlarining buxgalteriya hisobi toʻgʻrisidagi nizomni; Oʻzbekiston Respublikasi Davlat mulki qoʻmitasi bilan birgalikda — Budjet tashkilotlari tomonidan vaqtincha foydalanilmayotgan davlat mol-mulkini boshqa korxonalar va tashkilotlarga ijaraga berish tartibni ishlab chiqsin va belgilangan tartibda tasdiqlasin. 10. Oʻzbekiston Respublikasi Adliya vazirligi qonun hujjatlariga mazkur qarordan kelib chiquvchi oʻzgartirish va qoʻshimchalar kiritish toʻgʻrisidagi takliflarni ikki hafta muddatda kiritsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.